**Ministru kabineta rīkojuma projekta**

**„Grozījumi Ministru kabineta 2009.gada 15.jūlija rīkojumā Nr.464 „Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanu”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība nodrošināt likumprojektā „Par valsts budžetu 2016.gadam” (Nr: 390/Lp12) un likumprojektā „Par vidēja termiņa budžeta ietvaru 2016., 2017. un 2018.gadam” (Nr: 389/Lp12) Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” (pabeigšanai) īstenošanai paredzēto valsts budžeta ilgtermiņa saistību atbilstību faktiski nepieciešamajām valsts budžeta ilgtermiņa saistībām;
2. Jautājuma saistība ar Izglītības un zinātnes ministrijas (turpmāk – IZM) izstrādāto informatīvo ziņojumu „Par līdzekļu iekšējo pārdali 2016.gada valsts budžeta programmā 09.00.00 „Sports”” un attiecīgu Ministru kabineta sēdes protokollēmuma projektu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izvērtējot biedrības „Latvijas Olimpiskā komiteja” 2015.gada 25.augusta vēstulē Nr.175 sniegto informāciju par 2016.gadā atmaksājamām summām kredītiestādēm, kuras izsniegušas valsts galvotos aizdevumus, secināts, ka, lai gan 2016.gadā 7 no 10 plānoto valsts galvoto aizdevumu atmaksai nepieciešams mazāks finansējums, kas saistīts ar faktu, ka laikā, kad tika izsniegti attiecīgie valsts galvotie aizdevumi, prognozes, uz kuru pamata tika uzņemtas valsts budžeta ilgtermiņa saistības, lai nodrošinātu valsts galvoto aizdevumu atmaksu, būtiski atšķiras no faktiskās situācijas (aizdevumu konvertācija no latiem uz *euro*; aizdevumu pievienotās likmes (šobrīd EURIBOR) būtisks samazinājums, kā arī 2014.gada nogalē veikto aizdevumu ātrākas atmaksas pozitīvā ietekme), tomēr 3 no 10 plānoto valsts galvoto aizdevumu atmaksai nepieciešams lielāks finansējums. No Ministru kabineta 2009.gada 15.jūlija rīkojumā Nr.464 „Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanu”” apstiprinātajām valsts budžeta ilgtermiņa saistībām finansējuma palielinājums ir attiecināms uz visiem Ministru kabineta rīkojumā minētajiem projektiem:1. Daugavpils Olimpiskā centra attīstības projekta īstenošanai izsniegtā valsts galvotā aizdevuma atmaksai 2016.gadā nepieciešami 662 590 *euro* (valsts budžeta ilgtermiņa saistībās šim mērķim paredzēti 429 061 *euro*), kā rezultātā saistību izpildei nepieciešams papildus finansējums 233 529 *euro* apmērā;
2. Zemgales Olimpiskā centra attīstības projekta īstenošanai izsniegtā valsts galvotā aizdevuma atmaksai 2016.gadā nepieciešami 573 490 *euro* (valsts budžeta ilgtermiņa saistībās šim mērķim paredzēti 380 456 *euro*), kā rezultātā saistību izpildei nepieciešams papildus finansējums 193 034 *euro* apmērā;
3. projekta „Ventspils peldbaseina rekonstrukcija” (pabeigšanai) īstenošanai izsniegtā valsts galvotā aizdevuma atmaksai 2016.gadā nepieciešami 105 625 *euro* (valsts budžeta ilgtermiņa saistībās šim mērķim paredzēti 102 470 *euro*), kā rezultātā saistību izpildei nepieciešams papildus finansējums 3 155 *euro* apmērā.

  Analizējot radušos situāciju, secināms, ka 2009.gadā, kad minēto projektu īstenošanai tika uzņemtas valsts budžeta ilgtermiņa saistības, biedrības „Latvijas Olimpiskā komiteja” sagatavotā un IZM iesniegtā prognoze par valsts galvoto aizdevumu atmaksai nepieciešamo finansējumu tieši attiecībā uz šo projektu īstenošanai 2016.gadā atmaksājamām summām ir bijusi neprecīza. Tam par pamatu varētu būt iemesls, ka minētā prognoze izteikta vēl pirms atbilstoši noteiktai procedūrai tika izvēlētas kredītiestādes, kuras izsniegs attiecīgos valsts galvotos aizdevumus. Analizējot situāciju perspektīvā (attiecībā uz nākamiem gadiem), secināms, ka šāda situācija, kad saistību izpildei valsts budžeta ilgtermiņa saistībās paredzētais finansējums ir būtiski nepietiekams, vairs neizveidosies. Piemēram, izvērtējot biedrības „Latvijas Olimpiskā komiteja” 2015.gada 25.augusta vēstulē Nr.175 sniegto informāciju, konstatējams, ka Daugavpils Olimpiskā centra attīstības projekta īstenošanai izsniegtā valsts galvotā aizdevuma atmaksai 2017.gadā būs nepieciešami (pie patreizējās 6 mēneši EURIBOR likmes, neieskaitot Valsts kasei maksājamo apkalpošanas maksu, kas ir salīdzinoši neliela) 633 685 *euro*, savukārt valsts budžeta ilgtermiņa saistībās šim mērķim 2017.gadā paredzēti 632 620 *euro*. Minētā starpība ir nebūtiska un to bez papildus valsts budžeta līdzekļu piešķiršanas no saviem līdzekļiem varēs nosegt biedrība „Latvijas Olimpiskā komiteja”. Apzinoties reālo budžeta situāciju (t.i., ka papildus finansējuma piešķiršana sporta nozarei nav iespējama), IZM kopīgi ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”) detalizēti ir izvērtējusi iespēju valsts budžeta programmā 09.00.00 „Sports” veikt līdzekļu iekšējo pārdali, lai nodrošinātu sporta nozares budžeta prioritāšu īstenošanu, t.sk., arī nodrošinātu iepriekšminēto saistību izpildei nepieciešamo papildus finansējumu, kā rezultātā ir sagatavoti vairāki priekšlikumi līdzekļu iekšējai pārdalei. Ņemot vērā Ministru kabineta 2015.gada 29.septembra sēdes protokollēmuma „Likumprojekts „Par valsts budžetu 2016.gadam”” (prot. Nr.51 42.§) 10.1.apakšpunktā noteikto, lai nodrošinātu attiecīgu līdzekļu pārdali, attiecīgus priekšlikumus likumprojekta „Par valsts budžetu 2016.gadam” izskatīšanai Saeimā otrajā lasījumā IZM iesniegs Finanšu ministrijā termiņā, kādu Saeima noteiks otrā lasījuma priekšlikumu iesniegšanai. Uzdevums IZM iesniegt attiecīgus priekšlikumus ir noteikts, kā arī detalizēta informācija par ietaupīto līdzekļu pārdales mērķiem ir norādīta IZM izstrādātajā informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports”” un ar to saistītajā Ministru kabineta sēdes protokollēmumā, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc izvērsta papildus informācija šajā sākotnējās ietekmes novērtējuma ziņojumā (anotācijā) netiek sniegta. Tomēr, ņemot vērā, ka valsts budžeta ilgtermiņa saistības ir uzņemtas saskaņā ar Ministru kabineta 2009.gada 15.jūlija rīkojumā Nr.464 „Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanu”” noteikto, tajā ir nepieciešams izdarīt grozījumus, lai nodrošinātu Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” (pabeigšanai) īstenošanai paredzēto valsts budžeta ilgtermiņa saistību atbilstību faktiski nepieciešamajām valsts budžeta ilgtermiņa saistībām. Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2009.gada 15.jūlija rīkojumā Nr.464 „Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanu”” (turpmāk – Ministru kabineta rīkojuma projekts).  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ievērojot to, ka Ministru kabineta rīkojuma projekts izstrādāts, ņemot vērā notikušās konsultācijas ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”), papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali valsts budžeta programmai 09.00.00 „Sports” noteikto 2016.gada izdevumu ietvaros, iekšējās pārdales rezultātā 2016.gada valsts budžeta programmas 09.00.00 „Sports” izdevumi nemainās. Ievērojot to, ka 2016.gadā 7 no 10 plānoto valsts galvoto aizdevumu atmaksai nepieciešams mazāks finansējums, kā rezultātā šo saistību izpildei 2016.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” paredzētais finansējums samazināsies, Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra „Ventspils” attīstības projekta „Ventspils peldbaseina rekonstrukcija” (pabeigšanai) īstenošanai paredzēto saistību izpildei nepieciešamā finansējuma palielinājuma rezultātā jebkurā gadījumā izdevumi 2016.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” samazināsies, savukārt attiecīgi palielināsies citās 2016.gada valsts budžeta programmas 09.00.00 „Sports” apakšprogrammās paredzētie izdevumi. Detalizēta informācija par līdzekļu pārdali ir norādīta IZM izstrādātajā informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports”” un ar to saistītajā Ministru kabineta sēdes protokollēmuma projektā, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc izvērsta papildus informācija šajā sākotnējās ietekmes novērtējuma ziņojumā (anotācijā) netiek sniegta. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

26.10.2015. 08:44

1395

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv